b'\n_START_ARTICLE_\nHans Brorson\n_START_PARAGRAPH_\nHans Adolph Brorson (20. kes\xc3\xa4kuuta 1694 Randerup \xe2\x80\x93 3. kes\xc3\xa4kuuta 1764 Ribe) oli tanskalainen Riben hiippakunnan piispa ja virsirunoilija.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nBrorson oli papinpoika ja huolimatta h\xc3\xa4nen is\xc3\xa4ns\xc3\xa4 varhaisesta kuolemasta p\xc3\xa4\xc3\xa4si h\xc3\xa4n opiskelemaan, ensin Riben katedtraalikouluun, sitten K\xc3\xb6\xc3\xb6penhaminaan. 1721 h\xc3\xa4n suoritti teologisen tuntkinnon. Ollessaan kotiopettajana L\xc3\xb6gumklosterissa, tuli h\xc3\xa4n kosketuksiin pietismin kanssa. 1722 h\xc3\xa4net vihittiin papiksi, ja h\xc3\xa4n seurasi kasvatti-is\xc3\xa4\xc3\xa4ns\xc3\xa4 Randerupin pappina, josta h\xc3\xa4net nimitetiin 1729 papiksi T\xc3\xb6nderiin ja vuonna 1734 h\xc3\xa4net nimitettiin Riben hiippakunnan piispaksi._NEWLINE_T\xc3\xb6nderin vuosien aikana alkoikin h\xc3\xa4nen uransa virsirunoilijana h\xc3\xa4n on pietismin merkitt\xc3\xa4vin edustaja Tanskasa. Ensimm\xc3\xa4iset virtens\xc3\xa4, vihkosen jouluvirsi\xc3\xa4, \xe2\x80\x9dNogle Jule-Psalmer / GUD til \xc3\x86re Og Christne-Si\xc3\xa6le / i s\xc3\xa6r sin elskelige Meenighed til Opmuntring Til den forestaaende Gl\xc3\xa6delige Jule-Fest Eenfoldig og i Hast sammenskrevne Af H. A. B. Tundern \xe2\x80\xa6\xe2\x80\x9d h\xc3\xa4n julkaisi 1732; siihen sis\xc3\xa4ltyi my\xc3\xb6s Suomessa tuttu lasten jouluvirsi "Me lapset pienet rienn\xc3\xa4mme" . _NEWLINE_Brorsonin virsikirja Troens rare Klenodie (\'Uskon kallis aarre\') ilmestyi 1739. Siin\xc3\xa4 oli 82 h\xc3\xa4nen kirjoittamansa virtt\xc3\xa4 l\xc3\xa4hes 200 k\xc3\xa4\xc3\xa4nn\xc3\xb6st\xc3\xa4. H\xc3\xa4nen j\xc3\xa4lkeen j\xc3\xa4\xc3\xa4neet ja vasta h\xc3\xa4nen kuolemansa j\xc3\xa4lkeen l\xc3\xb6ydetyt 70 runoaan julkaistiin postuumina 1765 kokoelma \xe2\x80\x9dDoct. Hans Adolph Brorsons fordum Biskop over Riber Stift Svane-Sang\xe2\x80\x9d _NEWLINE_Thomas Kingon ja Nikolai Fredrik Severin Grundtvigin rinnalla Brorson mainitaan Tanskan kolmena suurena virsirunoilijana. H\xc3\xa4nt\xc3\xa4 pidet\xc3\xa4\xc3\xa4n Tanskan suurimpana 1700-luvun virsirunoilijana.  Tanskan kirkon virsikirjassa vuodelta 2002 on 56 h\xc3\xa4nen kirjoittamaansa ja 60 k\xc3\xa4\xc3\xa4nt\xc3\xa4m\xc3\xa4\xc3\xa4ns\xc3\xa4 virtt\xc3\xa4. _NEWLINE_Brorsonin virsi\xc3\xa4 on Suomen ev. lut.kirkon virsikirjassa nelj\xc3\xa4: 32 Me lapset pienet rienn\xc3\xa4mme, (suom. V\xc3\xa4in\xc3\xb6 Kantele 1911, uud. Niilo Rauhala 1984,)  419 Soi riemuviesti Jumalan, (suom. Mikael Nyberg 1920, uud. Jaakko Haavio 1961, uud. Anna-Maija Raittila 1984), 611 K\xc3\xa4yn aina kohti kuolemaa, (suom. Jakob Roschier 1836, Johann A. G. Hymander 1875, uud. suom. Niilo Rauhala 1984) ja 630 Oi joukko valkopukuinen (Suom. Kustavi Lounasheimo 1923, uud. Niilo Rauhala 1986). _NEWLINE_Ruotsin kirkon virsikirjasa on viisi h\xc3\xa4nen virtt\xc3\xa4\xc3\xa4n: (170 Oi, joukko valkovaatteissaan (Suom. Kustavi Lounasheimo 1923, uud. Niilo Rauhala 1986, 2000), 299 Taas nousee syd\xc3\xa4mest\xc3\xa4 (suom. Georg Gripenstad 1966, uud. suom. Anna-Maija Raittila 1999),  619 K\xc3\xa4yn aina kohti kuolemaa, (suom. Jakob Roschier 1836, Johann A. G. Hymander 1875, uud. suom. Niilo Rauhala 1984, 1998),  642 Nyt kaikki luodut, laulakaa,(suom. Anna-Maija Raittila 2000) ja  713 Me lapset pienet rienn\xc3\xa4mme, (suom. V\xc3\xa4in\xc3\xb6 Kantele 1911, uud. Niilo Rauhala 1984). _NEWLINE_Suomenruotsalaisessa virsikirjassa on kolme h\xc3\xa4nen virtt\xc3\xa4\xc3\xa4n.'